На основу члана 132. став 2. Закона о стечају (Службени гласник РС  бр. 104/2009, 83/14 и 113/17) и Националног стандарда бр. 5 о начину и поступку уновчења имовине (Службени гласник Републике Србије бр. 62/2018), стечајни управник стечајног дужника 
B&J VAJAGIĆ AUTOBUSI DOO Београд -  у стечају, 
ул.Недељка Гвозденовића бр. 22, 
матични број 20666706,  пиб  106717394

ОБЈАВЉУЈЕ
ПОЗИВ

За пружање услуга процене вредности стечајног дужника B&J VAJAGIĆ AUTOBUSI DOO Београд -  у стечају, ул.Недељка Гвозденовића бр. 22, матични број 20666706,  пиб  106717394, и то:
-процене вредности имовине стечајног дужника  
-процене вредности стечајног дужника као правног лица. 

1.УВОД

Решењем Привредног суда у Београду Ст 201/2021 од 22.02.2022. године отворен је стечајни поступак над стечајним дужником B&J VAJAGIĆ AUTOBUSI DOO Београд -  у стечају, ул.Недељка Гвозденовића бр. 22, матични број 20666706,  пиб  106717394. Дана 13.06.2022. године донето је Решење Привредног суда у Београду којим се одређује да се стечајни поступак спроведе банкротством стечајног дужника.

2. СВРХА ПРОЦЕНЕ

Сврха процене је да се утврди вредност имовине (имовинске целине, делова имовине ) и вредност правног лица у циљу утврђивање најповољнијег начина уновчења имовине и  намирења поверилаца.

3. ИЗВЕШТАЈ О ПРОЦЕНИ

Проценитељ је дужан по завршетку процене да достави Извештај о процени у два оригинална примерка у писаној и електронској форми која ће морати да садржи следеће:
-    Мишљење о целисходности најповољнијег начина продајe, и предлог најповољнијег начина уновчења стечајне масе, уз давање детаљног образложења, посебно узимајући у обзир потраживања стечајног дужника и његова наплату, као и покретну имовину стечајног дужника
-         Закључак о процењеној ликвидационој вредности имовине стечајног дужника;
 
-         Закључак о процењеној вредности стечајног дужника као правног лица;

Проценитељ ће у напред наведену сврху:
-извршити процену о целисходности продаје стечајног дужника као правног лица у односу на продају имовине стечајног дужника појединачно;
-дати правно мишљење у вези правног статуса имовине која је предмет процене, на основу презентиране документације.

4. МЕТОД ПРОЦЕНЕ

Процена вредности правног лица врши се методом која је у складу са Међународним рачуноводственим стандардима, којом се обезбеђује највећа вредност за повериоце. Метод процене је прописан Законом о стечају, Националним стандардом и МРС. Понуђачи су дужни да опишу и образложе методе које намеравају да користе у својој процени.
 
У складу са Националним стандардом бр. 5 по којем утврђивање процењене вредности врши се у складу са Међународним стандардима финансијског извештавања.

5. ИНФОРМАЦИЈЕ ЗА ПОНУЂАЧЕ

Најзначајнија имовина стечајног дужника се састоји од:

-Потраживања стечајног дужника
-Покретне имовине (Моторних Возила)

Понуђач уз понуду доставља фотокопију докумената која не смеју бити старија од 6 (шест) месеци од дана пријема понуде. Наручиоци задржавају право да захтевају од Понуђача накнадно достављање на увид оригиналне документације.

Понуда треба да садржи: 
-доказе да поседују лиценцу, овлашћења и квалификације за ову врсту посла;
-цену услуге исказану у динарима без обрачунатог ПДВ;
-рок израде процене.

Након пријема благовремених и потпуних пријава стечајни управник ће формирати Листу понуђача и даље поступати у складу са Законом о стечају и Националним стандардом бр. 5 о начину и поступку уновчења имовине стечајног дужника.

У складу са Националним стандардом бр. 5 о начину и поступку уновчења имовине стечајног дужника о избору понуђача одлучује Одбор поверилаца стечајног дужника, узимајући, осим финансијске понуде, у обзир и стручност, референце досадашњег рада, расположивост кадровских и техничких капацитета за вршење услуге из понуде и друге елементе понуде који су од значаја за вршење конкретне процене, и то искључиво са Листе понуђача добијене од стечајног управника.
 
У случају да Одбор не донесе одлуку у року од 8 (осам) дана од дана истека рока за достављање понуде, избор понуђача врши стечајни управник, применом истих критеријума који су наведени у овом огласу.
 
Након донете одлуке о избору најбољег понуђача биће,  обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење.

6. УСЛОВИ КОНКУРИСАЊА

Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:

-         Да је регистрован за обављање делатности код надлежног органа
-         Лиценца за обављање послова овлашћеног проценитеља
-         Да испуњава квалификационе услове за вршење услуге из понуде

Исплата уговорене цене за обављену услугу извршиће се по добијању сагласности стечајног судије, у складу са динамиком прилива средстава у стечајној масу, а најкасније након продаје стечајног дужника као правног лица или продаје имовине стечајног дужника. 
Критеријум избора најповољнијег понуђача је најнижа понуђена цена, стручност и референце. 
Заинтересовани понуђачи, односно овлашћени представници, могу поднети захтев за достављање детаљних информација о имовини и правима стечајног дужника на електронску адресу стечајног управника: sljivarb@sbb.rs или га контактирати на телефон:064/131 74 29;
Понуде се предају исључиво лично најкасније до 20.05.2023. године на адресу канцеларије стечајног управника: ул.Угриновачки пут 10 део/36, Београд-Земун до 12 часова или путем е маила: sljivarb@sbb.rs

У случају одустанка од поступка набавке, што наручилац може учинити у било ком моменту неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

У Београду, 12.05.2023. године
																					Стечајни управник
                                                                                                               Бојан Шљивар 
